
Jeg tæller nu’et, jeg tæller tiden - om lidt er nu’et for længe siden.

Mor Sine & datter Anna-Ruth


I anledning af Anna - Ruth’s 90 år dag, 2021

Mor Anna-Ruth & datter Lone Birgitte Bavnhøj









Forord


Anna-Ruths erindringer og beretninger kom til, - da jeg som datter, opfordrede min mor, til at nedskrive alle de mange gode erindringer og episoder, hun har haft i sit liv.


Et spændende og måske også på mange måder et’ lidt anderledes liv, end de fleste, - med en opvækst på et’ missions- hotel og hvad det bragte med sig?


Som fortæller har min mor, altid været spændende og eminent. Hun har gerne husket helt ned i små detaljer, omkring specielle episoder.


I sit voksne liv, har Anna-Ruth holdt flere foredrag, i forsamlinger om sit liv og levned. Altid med stor ros og interesse fra publikums side.


Via bøger og tidsskrifter har Anna-Ruth også deltaget med mindre afsnit.


Således, kan der forekomme gentagelser i bogen, her.


Med bogen ’Anna-Ruth’ - har tanken været, at føre læseren ind i begyndelsen af 1940’erne - hvor netop 2. Verdenskrig var på sit højeste og Danmark var besat af tyskerne.


Det, at vokse op og bo en stor del af sin barndom på et Missionshotel i Herning - hvor Anna-Ruth som enebarn, alligevel beskriver det, som en barndom, der var fyldt med liv - og selvfølgelig, altid med mange mennesker omkring sig. Altså langtfra kedeligt.


Selv tror jeg, at mor - og også min far, har været drivkraften i vores liv - til at ting skulle kunne lykkedes, at være vedholdende samt at planerne gennemføres. Derfor, har det også være væsentligt for mig at udgive bogen ’Anna – Ruth’ hvilket har været en lang og spændende proces. Ved siden af det arbejde, har jeg allerede afholdt flere foredrag omkring bogen.


Bogen kan derfor have stor historisk interesse for mange læsere. Ligesom familie og efterkommere kan opfatte bogen, som forhåbentlig - en fornøjelig slægtsbog.


Bogen er derfor dedikeret til alle Anna-Ruths børnebørn og -oldebørn.

november 2024 Lone Birgitte Bavnhøj

Stuen, Jagtvej 79, København









1. Mine oplevelser, som barn - omkring min farmor og farfar

Jeg tror, de fleste mennesker gør sig nogle tanker og ideer om begrebet bedsteforældre. Det er søde rare mennesker, som et’ barn kan have det rart og hyggeligt med, - ja, sådan et’ rigtig varmt og trygt forhold.


Det ene hold af mine bedsteforældre, altså på min mødrende side, har jeg jo af gode grunde, aldrig kendt. De var døde 10 - 11 år, før jeg blev født.


Min mors store familie


Knudmine Nielsen (Min mormor)


Født 16. 11 1852 i Kokborg, Thyregod


Død 22. 05. 1920 i Stilbjerg, Ringive


Blev 18.10.1875 gift med Jens Peter i Thyregod Kirke


Jens Peter Nielsen (Min morfar: )


Født 10.01.- 1848 i Nordvig, Nørre Snede


Død i Stilbjerg, Ringgive 30. 08. - 1920


Blev 18.10. 1875 gift med Knudmine i Thyregod Kirke


Da han ville fri til hende - kom han ridende på en ganger/en hest - med flotte sølvsporer på støvlerne!


Deres børn - bemærk mine forældre v/stjerne:


Kirstine Nielsine Petrine Nielsen


1876 til 1944, ugift, bestyrereinde på KFUM, Grindsted.


Katrine Nilsine Nielsen


1879 til 1915, gift med Thomas Eskildsen, gårdejer i Grene ved Billund


*Nielsine Nielsen (kaldet Sine)


1883 til 1959, gift med assurandør *Einer Peter Petersen, 1894 - 1970


Sammen drev de Herning ny missionshotel.


Knud Nielsen


1885 til 1960 gårdejer i Tapdrup gift med Andrea Nicoline Nielsen,


1878 til 1941.


Peder Nielsen


1888 til 1949 soldat i 1911 i Viborg ved 29. bataljon. Møller i Filskov, uddeler i Mårslet Korn & Foderstofforening, gift med Petrea Hansen 1888 - 1953.


Johannes Nielsen, 1891 -?


Gårdejer & murer i Grindsted, ugift.


Marie Nielsen, 1894 -?, ugift.


Kristian Nielsen, 1896 - 1970. Dragon ved 3. Regiment i Aarhus og ved grænsebevogtningen, Maskinhandler i Ringsted - gift med Kamilla


Bendixen 1898 -1942.


Jens Peter Nielsen, morfar var landbrugsuddannet, overtog i 1875 sin fødegård Østergård, Nortvig - som var en stor proprietærgård og blev stykket ud i 3 mindre gårde. Der havde været velstand i denne familie. Morfar solgte senere Østergård og parret flyttede til Elkjær Mark 1886-91.


Senere igen, flyttede de til Stilbjerg Banegård ved Filskov, hvor Jens Peter drev Mergelgravning og til slut et lille teglværk. Under 1. Verdenskrig, var der desuden omfattende tørve -og brunkuls gravning.


Hvorfor det hed Stilbjerg Banegård ‘Æ’ Banegård’ - var fordi, der havde været et baneanlæg - med lille lokomotiv og tippevogne, som transporterede Mergel (en særlig kalkholdig lerjord, til jordforbedring af marker til korndyrkning) - sandsynligvis helt til Grindsted.


Til gården, hørte også ‘et mosebrug’ - hvor der ofte var en flok på 20 mand, som arbejdede med tørve -og brunkålsgravning.


De sov ude i Laden, men fik kosten på Banegården. Så der var travlhed i køkkenet, hvor også moster Kirstine hjalp til.


Et’ helt pensionat, skulle mormor, ha’ skrevet på et’ tidspunkt til min mor.



[image: ]



Mormor var også flittig, til at gå ud med ‘Barselskrukken’. Det var almindelig skik, at nabokonerne kogte mad til en’ barselsfamilie, når barselskonen lå i sengen - ofte hele 9 dage, efter at hun havde født.


Men min farmor og farfar havde jeg, bestemt ikke omtalte forhold til. Det var nærmest for mig, et’ skrækforhold, for ‘der’ var alt, absolut, ‘af den gamle skole’, altså meget strikt. Det er muligt at de havde hjertet på det rette sted, som man siger. Mine bedsteforældre, på Jagtvej 79, København, - var ikke sådan nogle, lige henvendte sig til.


Farmor og farfar, som jeg med mit børnesind oplevede dem


Tit tænker jeg tilbage på min barndomstid med konstante ‘samvittighedskvaler’ - for jeg var i den grad opdraget til, at skulle sige: be’be’ (når man havde gjort et’ eller andet, som ikke var helt ‘okay’?) - være ‘en god pige’, altid sige tak for i dag/ tak for mad, neje for folk, give den rigtige hånd, når man hilste på folk eller sagde tak for en’ ting, man havde fået, spise pænt, sidde ordentlig ved bordet osv.

Farmor og farfar, 1939


Alligevel fik jeg en overhaling af farfar og farmor - ja det var nok farfar, der førte ordet overfor mig - om, at man som seksårig, havde fået syet korsting på de små servietter farmor og faster Lise, havde sendt over til os, - over at man ikke kunne drikke ordentlig af et’ glas, - at man ikke hjalp fætter Jørgen og kusine Kis, med at klippe pap påklædningsdukker og soldater ud? At jeg kiggede i en stabel gamle ‘Blæksprutter’/tegninger med karikaturer af politikere mv. - uden først at have spurgt om lov!


Nå, - det var alligevel altid meget sjovt at komme på besøg i København, hvor alt var nyt og spændende og også lidt mystisk. Men rigtig, at elske farmor og farfar - det kunne jeg ikke rigtig gøre som barn.


Jeg skulle også skrive over til dem, og meddele mine skolekarakter og fik så sendt karaktererpenge tilbage, fra dem! Det var jo en del brugt, dengang - at man fik ‘karakterpenge’. Hvilken scala, vi ‘gik efter’ - husker jeg så ikke.


Engang husker jeg også, - at vi var gået til ‘Assistens Kirkegården’ på Kapelvej i Kbh. med farfar. Så var der nogle drenge, der var igang med, at kravle, på noget murværk eller gitter - der ved kirkegården. ‘De’ bliver rigtig nok ‘pillet ned’ med farfar’s stok - imens han skældte dem ud. Det var lidt ubehageligt, for mig - at han sådan optrådte ‘som politi’.


(Men egentlig har det nok ligget ‘lidt, til familien, - da både min egen far, også kunne være noget bestemt og ‘bøs’, hvis tingene ikke ‘ lige var efter bogen’ - og samme facon/måde, brugte jeg som også tit, i mit voksne liv).

Anna Hulda Elise Michelsen som barn, ca.1875

Farmor Anna som ung på Fælleden


Om min farmor, Anna


Om min farmor, Anna, husker jeg ikke særlig meget andet end det, at jeg gerne synes, at hun virkede, noget sur i det.


Kusine Kis, har siden fortalt at det nok var fordi, at efter at parret, havde fået de børn, de skulle ha’ – levede de rimeligt adskilt, hvad det seksuelle angik - som ‘en form for Præventation’ og at det nok havde været denne omsorg, - farmor, havde manglet, derefter - at hun generelt var lidt ‘trist’ i det - konkluderede Kis, med sin altid kendte latter.


Det var muligvis også farmor, der foranledigede de forskellige ‘formaninger’ videre til farfar, hvor han så skulle skælde ud over et eller andet, overfor os. Mig kaldte farmor, gerne for Kis, - til min store fortrydelse. Kis, fortalte mig, at farmor, som gjorde akkurat det samme overfor for hende, - altså kaldte Kis, for Anna-Ruth. I dag, ved vi jo godt, at sådanne ‘talefejl’ - kan forekomme, ikke?


Farmor var en lille, kraftig kone, klædt i lange kjoler, som enten var sorte el. mørkegrå. Hun strikkede næsten altid hvide flotte Knæstrømper med hulmønster i’, til mig. Dem kunne jeg faktisk rigtig godt lide at gå med, men det gjaldt også om, at have de’ strømper på, når vi enten fik besøg, af farmor og farfar, eller eller når vi skulle over på besøg, hos dem.


I 1939, var vi til mine bedsteforældres guldbryllup. Jeg havde til den lejlighed digtet en lille sang. Det var da faktisk flot gjort af en otte årig pige, ikke?

Farmors og farfars guldbryllup, 31.11.1939


Bageste række fra ventre: Immanuel Petersen og Gitte, min mor Sine og far Einer, min fætre Mik, Johs og kusine Else, og endelig pastor Johannes Petersen (onkel Johannes).


Foran: Elisabeth Petersen (faster Lise), farmor Anna, fætter Jørgen, kusine Kis, mig, farfar P.Th.Petersen, Dorthea Clemensen (tante Dot) med Bendt på skødet.

Min lille sang til mine bedsteforældres guldbryllup. (Anna-Ruth, Petersen)

Menukort på fransk ved farmor og farfars guldbryllup på Den kongelige Skydebane


Københavnerturene, var nu rigtig spændende…


Når vi tog toget til København, fornemmede man straks atmosfæren, når man steg ud af toget, fra Herning.


Vi blev altid modtaget og hentet af faster Lise, - hvor vi fortsatte i en taxa, ud til Jagtvej 79 - som i dag hedder 115. I taxaen forærede Lise mig, en’ af gangene, en lille dukke. Den blev jeg rigtig glad for, det var sødt af Lise.


Noget, som især dengang optog mig var, de fine forretninger som stormagasinerne, ‘Magasin’. Hvor det var en’ fryd, at køre op og ned med elevatoren, - få ‘snakket’ med julemanden som jeg faktisk ikke rigtig kan huske - om jeg ‘troede på’, eller at jeg bare fandt det hele så spændende?


Senere, da jeg blev lidt ældre, mindes jeg med glæde, teaterbesøgene i ‘Det Kongelige Teater’


Det gjorde et’ stort indtryk for mig at se f.eks. teaterstykket, ‘Elverhøj’, blive opført!


Ved vores mange besøg på Jagtvej, havde mor gerne medbragt en masse god mad, hjemmefra - som især, farfar nød. Min mor kunne nok tillade sig en hel del mere end øvrige familiemedlemmer, overfor ham.


Således, kunne hun også være lidt drilsk, overfor farfar. Engang ville han netop, lidt skælmsk grinende i skægget, - ‘balancere’ på sin gaffel, en’ hel fin æggeblomme fra sit spejlæg og som på en’ gang, som skulle ind i munden. Øjj, ned på tallerkenen, kuldsejlede æggeblommen - og forsøget, mislykkedes. Det morede mor sig kosteligt over. Det kunne lade sig gøre, for mor - det var nok ikke blevet ‘tilladt’ af de øvrige i familien.


Min far havde en svag krumning på næseryggen, noget som min mor for øvrigt synes klædte ham.


Det kom sig af, at farfar i børnenes barndom, - havde ligget på gulvet og tumlet med sine drenge, vel i kåd leg? Det var gået lidt voldsomt til, og farfar, langede ud mod en’ af dem, hvor han så kommer til, at brække næsen på min far! Episoden her, kan måske også vise andre bedre træk hos min farfar, - nemlig at han i sin yngre dage, kunne give sig hen i leg med sine børn.


Kontorchef P. Th. Petersen - min farfar


Farfar, havde fødselsdag, 2. januar. Til den dag, havde han indkøbt nogle bittesmå orientalske, kinesiske og japanske figurer, - inde i de der’ Kinabutikker, der fandtes på Strøget.


Figurerne, - havde farfar, meget forsigtigt puttet ind i store valnødder, som han først forsigtig havde skilt ad, fjernet nøden deri‘ og erstattet den med en’ af de fine små figurer, - som fikst var indsvøbt i fint lyserødt silkepapir. Bagefter havde farfar, så fint, limet de 2 skaller sammen igen. Det var naturligvis spændende og sjovt. Her viste farfar, altså også sin kreative side, som flere i familien havde. Spillet ‘Filippine’ spillede vi og hvis vi fik en’ nød -i spillet, som viste hele 2 nødder, gav det den ‘særlige’ nød.

Sølvbryllupsbillede 31.11.1914 med Lise, farmor, farfar, Immanuel, Einer (min far) og Johannes



[image: ]



Farfar P.Th.Petersen spiller orgel i hjemmet, mens farmor Anna og sønnen Immanuel lytter


En’ begivenhed, står nu bagefter, i et’ særligt lys for mig, - måske fordi den var så aldeles gruopvækkende, dengang. Den medførte megen gråd og angst, men nu forekommer episoden mig, temmelig morsom.


Vi skulle på Jagtvej, alle sammen ud til et’ eller andet, senere på aftenen, - så jeg skulle ‘sove til middag’, inde på ‘pigeværelset’. Det blev værelset kaldt, trods det at familien, aldrig, - havde haft ung pige, i huset. Farmor var hjemmegående og hende, der jo så tog sig af alle de hjemmelige sysler.


Nå, men - jeg fik ‘nykker’ og tog min kjole af, sov så i min underkjole, - man skulle da også være ‘en fin dame’ - så jeg låste døren. Men ak og ve’, jeg vågnede brat op ved, at det buldrede på døren. Det var far, der kom og skulle ind på værelset, for at barbere sig, - gøre sig klar til aftenen. Måske havde jeg taget nøglen ud af nøglehullet - jeg ved det ikke. Umuligt, var det i hvertfald for mig, at få døren op igen. På den anden side af døren, stod far, mor og farfar. De skældte og smældte voldsomt.


Min far talte nu lige pludselig, beroligende til mig igennem døren. Det samme gjorde han også, til mor og farfar, - for, senere har jeg fået fortalt, at de lige pludselig, var blevet bange for, - at jeg i desperation over ikke, at kunne komme ud fra værelset, - fandt på at gå hen til vinduet og der gør, et’ eller andet forfærdeligt.

Farfar og farmor med Lise og Johannes, ca. 1893 Bemærk - dengang var også små drenge i kjole


Selvfølgelig tudede jeg i vilden sky, - men tilsidst må jeg alligevel, ha’ fået lirket døren op med nøglen: for på en eller anden måde, kom jeg ud igen (nok med far’s anvisninger igennem døren). Jeg tror nok, at jeg kom ind i begge mine forældres beskyttende favn.


Alle mine beskrivelser, af mine bedsteforældre og livet hos dem, viser jo ret tydeligt, hvad der bundfælder sig i et’ barns erindringer. Man skal være ret varsom, - altså handle med megen omtanke, når man omgås ‘små mennesker’, ikke? Det forhindrer mig så ikke i, som voksen, at kunne undskylde dem, til en vis grad.


Mine bedsteforældre, handlede efter deres bedste overbevisninger, deres holdninger, og desuden, ‘den tid’ og måden de nu engang, levede på. Faktisk, kan jeg godt have haft lidt ondt af dem, - da farmor og farfar, - ligesom ikke havde sat sig rigtig ind i, hvordan de bedre kunne ha’ håndteret’ f.eks. deres yngste børnebørn.


Mine ældre fætre, Mik og Johs. - havde så meget ‘bedre ting’ at tænke tilbage på, omkring Jagtvej. Det har de sidenhen fortalt på et’ tapebånd, jeg har - hvor de skønt, fortæller kun godt om farmor og farfar. De 2 - var jo også drenge - og tilmed de ældste, i flokken af børnebørn. Drenge, betød bare specielt meget hos farmor og farfar.


De positive træk, hos farfar, kan jeg godt værdsætte, det være sig hans dygtighed til at skaffe sig en sikker stilling og position i livet - som Revisor Kontorchef - ligesom han var en meget aktiv Søndagsskoleleder, i mange år - samt Æresmedlem ved 40 år’s jubilæet, indenfor D.F.K.M.


En helt anden, end den’ tilværelse, han oprindeligt kom nemlig fra meget små kår.


Hvordan han også senere, på flere måder, hjalp sine mindre heldige søskende. Det er da noget man må respektere og slet ikke underkende. Men retlinet og hæderlig, det var han sikkert alle dage. Derfor kan det sikkert som person, være ekstra svært, at tolerere - når nogen andre, ligesom skejede lidt for meget ud.


Det er vel også derfor, at der trods alt, står denne respekt omkring Peter Th. Petersen, som der gjorde, - både i’ - og udenfor familiens kreds. Farfar, blev skam også, udnævnt til ‘Ridder af Dannebrog’ og modtog Ridderkorset!


Det forhindrede så ikke det, at hr. ‘Petersen’- var noget af en’ hustyran/patriark, derhjemme i familiens skød.

Medarbejdere ved Sankt Paul Sogns søndagsskoler 1891. Farfar, ses i midterrækken lidt til højre for midten. Farmor sidder lige modsat farfar - hun deltog som medarbejder i en kort periode.


Slutteligt, vil jeg citere, min svigermor, Johanne Louise Bavnhøj, - som var vores børn’s farmor.


Hun sagde lige der’, noget meget klogt:


‘Jeg vil ikke mindes, som en sur gammel bedstemor!’ Så det må vi jo alle prøve at tage ved lære af, mht. omtalte forskellige holdninger.


Alt det negative, kan jo også lære os noget om, hvordan vi ikke skal bære os ad, især overfor vores børnebørn og oldebørn.


Det skulle helst blive til gavn og glæde, for alle parter, ung som ældre, imellem.


[image: ]


Farmor og farfar på parkvandring ca. 60 år gamle - ser vel ældre ud end nutidens folk, på samme alder Kbh, ca. 1930



[image: ]



Et omsorgsfuldt brev fra farfar, som viser bekymring omkring min ankomst (kilde: fra Hans Jørgen’s ‘Min jyske familie’)

Signet tryk - Einer Petersen

Farmor og farfar, 1939

Min farfar i midten med den sorte hat og familien, er samlet efter min farmors begravelse i præstegården. Far står bagved med sin sædvanlige pibe.

2. Omkring min mor

Anna-Ruth og mor Sine


Min mors pigenavn var Nielsine Nielsen. Hun blev født den 12. oktober, 1883 på Nortvig Østergård, Nørre Snede ved Tørring. Mor døde 5. juni 1959, hvor hun til sidst ikke havde noget sprog, lidt trist var dette. Far passede hende i hjemmet, sammen med en husbestyrerinde og plejen, i Vejle.


I mors familie, havde de været en børneflok på 11 børn, med 2 af børnene døde, da de var helt små, har min mor fortalt. Om de var dødfødte, eller kun levede i kort tid, ved jeg ikke - de har heller ikke været omtalt i kirkebogen.

Et af de få ting, der er fra min mormor - et brev til min mor


Det er i det hele taget ikke meget, eller rettere intet, jeg ved omkring min mor’s forældre. De var jo selvsagt døde, da jeg kom til verden. Desuden fortalte min mor intet omkring dem og jeg spurgte hende heller ikke ud, da jeg blev større og voksen. Det ville jeg nok have gjort, idag.


Det lidt jeg så ved, er noget jeg senere har fået at vide, igennem min ældre kusine, Rigmor.


Indre Missionsk og tro imod dette


Min mors hjem var præget af Indre Mission, trods dette, var det ikke nogen streng ‘sort’ stemning, der prægede hjemmet. Der var hos dem, meget åbent og gæstfrit. Helt sikkert med megen morskab, lystighed, lune og humor, for det var noget som var meget karakteristisk for min mor samt de fleste af hendes søskende.


Det religiøse lå alligevel, som noget ’sort’/alvorhedsfuldt som gjorde sig gældende hvad angik dans, kortspil, sminke mv. Et’ enkelt glas til selskaber kunne lade sig gøre – udover dette, kom betænkelighederne, som generelt Indre Mission havde så travlt med, at præcicere.


Sammen med sine 2 brødre/min morbrødre, kunne min mor lave megen spas og ballade. Især spøg til nytår, kunne de sammen finde på, at lægge kogte æg over i hønserederne hos naboernes høns, - lave en’ stor stråmand, fyldt ud med halm og påklædt med rigtigt tøj. Derefter stille ‘ham’ ved siden af en trillebør ved stalddøren - så pigerne blev helt skrækslagne, når de kom derud, tideligt på morgenen, for at malke alle køerne.


Min mormor skulle også ofte ha’ sagt til min mor: ‘Hva’ skal der dog blive af dig, Sine? For der var et par storesøste, Kirstine og Kathrine, som allerede, havde præsteret noget godt og var ret så dygtige.


Mor var længe om at blive ’moden’ og voksen


Endelig fortalte min mor mig, at hun var længe om at blive voksen og også mht. det andet køn. At hun havde været forlovet med en Sønderjyde, han var 10 år yngre end hende - det skulle ha’ været en’ af årsagerne til, at mor brød forlovelsen. Min mor blev ellers ved med at have mange tilbedere, op igennem årene - indtil hun så traf min far på KFUM. Og han var jo sjovt nok, 11 år yngre end hende.


Det at være bevidst om sit eget selvværd, bevarede hun livet ud. Min far havde en større boglig uddannelse end hende, men som hun kunne sige: ‘ I klassen var jeg nummer to, men jeg var lige så dygtig som nummer et’.


En rigtig god fortæller var min mor også. Det at fortælle, brugte hun altid, når jeg blev madet af hende - på den måde, gled maden indenbords. Sagen var den, at jeg var en meget ‘dårlig spiser’ og for at få noget mad i mig, fortalte min mor mig, samtidig hjemmestrikkede historier om fee’er, nisser og skovtrolde. Der kunne være kommet nogle gode børnebøger ud af de historier.


Altid var det noget med, langt ude i skoven, en yndig lille bro over en bæk eller Å. Jeg elskede at høre de historier og sad med åben mund og store øjne - på den måde, gled maden faktisk indenbords, hos mig. I det kæmpestore køkken i kælderen på hotellet, foregik det, gerne. Der var altid lunt og godt. De 4 unge piger, var der også, husker jeg.


Mor kom på Børkop Højskole


Børkop Højskole begyndte min mor på, som helt ung. Derefter blev hun ung pige hos kandidat Madsen. Han havde en gård ved højskolen og var samtidig forstander på Børkop også. Små jobs havde mor også haft, bl.a. hos en provst og hans kone - hvor det var flere småbørn.

